বাস্তবে কিন্তু দ্বিমাত্রিক কোনো বস্তুই আমরা দেখতে পাই না। দ্বিমাত্রিক যত কিছুই দেখতে পাই তার সবই ত্রিমাত্রিক বস্তুর অংশ। যেমন কাগজের পাতা। পাতার মাঝেই দ্বিমাত্রিক জ্যামিতির চিত্র আঁকি, সম্পাদ্য আর উপপাদ্য প্রমাণ করি। কিন্তু এই পাতা একটা খাতার অংশবিশেষ। ভালো করে বললে খাতার একটি পৃষ্ঠ। এখন যদি বলা হয় খাতার পাতাটি খাতা থেকে ছিড়ে নিলেই তো এটা স্বাধীনভাবে দ্বিমাত্রিক হয়ে যায় তাহলেও ভুল হবে। খাতার পাতা ছিড়ে নিলেও পাতাটি ত্রিমাত্রিক বস্তুই থাকে। পাতাটির অল্প হলেও উচ্চতা আছে। এমন কয়েকটা উদাহরণ হতে পারে দেয়াল, ব্ল্যাকবোর্ড, টেবিলের পৃষ্ঠ, টেলিভিশনের পর্দা, স্থির পানির উপরিতল ইত্যাদি। এদেরকে একটা দিক থেকে দেখলে দ্বিমাত্রিক মনে হলেও আসলে এরা ত্রিমাত্রিক।